CELEX: 32005D0879
Language: sl
Date: 2005-12-10 00:00:00
Title: 2005/879/ES: Odločba Komisije z dne  8. decembra 2005  o odobritvi metod za razvrščanje prašičjih trupov v Sloveniji  (notificirano pod dokumentarno številko K(2005) 4744)

10.12.2005   
            
            
               SL
            
            
               Uradni list Evropske unije
            
            
               L 324/87
            
         
      ODLOČBA KOMISIJE
   
   z dne 8. decembra 2005
   o odobritvi metod za razvrščanje prašičjih trupov v Sloveniji
   (notificirano pod dokumentarno številko K(2005) 4744)
   (Besedilo v slovenskem jeziku je edino verodostojno)
   (2005/879/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 3220/84 z dne 13. novembra 1984 o določitvi lestvice Skupnosti za razvrščanje prašičjih trupov (1), in zlasti člena 5(2) Uredbe,
   ob upoštevanju naslednjega:
   
               (1)
            
            
               Člen 2(3) Uredbe (EGS) št. 3220/84 določa, da je treba razvrščati prašičje trupe z ocenjevanjem mesnatosti v skladu s statistično preizkušenimi metodami ocenjevanja, ki temeljijo na fizičnih meritvah enega ali več anatomskih delov prašičjega trupa. Metode razvrščanja se odobrijo ob upoštevanju skladnosti z največjo toleranco statistične napake pri ocenjevanju. To toleranco določa člen 3 Uredbe Komisije (EGS) št. 2967/85 z dne 24. oktobra 1985 o podrobnih pravilih za uporabo lestvice Skupnosti za razvrščanje prašičjih trupov (2).
            
         
               (2)
            
            
               Vlada Republike Slovenije je zaprosila Komisijo za odobritev dveh metod razvrščanja prašičjih trupov in predložila rezultate svojih poskusov z razkosavanjem, ki so bili izvedeni pred dnem pristopa, s predložitvijo dela dve protokola, opredeljenega v členu 3 Uredbe (EGS) št. 2967/85.
            
         
               (3)
            
            
               Preučitev tega zahtevka je pokazala, da so pogoji za odobritev teh metod razvrščanja izpolnjeni za napravo HGP 4, za napravo ZP-DM5 pa le delno. Čas za odobritev naprave ZP-DM5 je treba omejiti, da bodo imeli slovenski organi čas za izvedbo novega poskusa z razkosavanjem.
            
         
               (4)
            
            
               Sprememba naprav ali metod razvrščanja se lahko odobri samo z novo odločbo Komisije, sprejeto na podlagi pridobljenih izkušenj. Zato se lahko zdaj veljavna odobritev prekliče.
            
         
               (5)
            
            
               Ukrepi, predvideni s to odločbo, so v skladu z mnenjem Upravljalnega odbora za svinjsko meso –
            
         SPREJELA NASLEDNJO ODLOČBO:
   Člen 1
   Za razvrščanje prašičjih trupov v Sloveniji se v skladu z Uredbo (EGS) št. 3220/84 odobri uporaba naslednjih metod:
   
               (a)
            
            
               metoda razvrščanja, imenovana „Zwei-Punkt – DM5 (ZP)“, in z njo povezane metode ocenjevanja, ki so podrobno opredeljene v delu 1 Priloge;
            
         
               (b)
            
            
               naprava, imenovana „Hennessy Grading Probe (HGP 4)“, in z njo povezane metode ocenjevanja, ki so podrobno opredeljene v delu 2 Priloge.
            
         Odobritev za metodo razvrščanja ZP-DM5 velja do 31. decembra 2007.
   Člen 2
   Spremembe naprav ali metod ocenjevanja niso dovoljene.
   Člen 3
   Ta odločba je naslovljena na Republiko Slovenijo.
   
      V Bruslju, 8. decembra 2005
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 301, 20.11.1984, str. 1. Uredba, kakor je bila nazadnje spremenjena z Uredbo (ES) št. 3513/93 (UL L 320, 22.12.1993, str. 5).
   
      (2)  UL L 285, 25.10.1985, str. 39. Uredba, kakor je bila spremenjena z Uredbo (ES) št. 3127/94 (UL L 330, 21.12.1994, str. 43).
   
      PRILOGA
      METODE RAZVRŠČANJA PRAŠIČJIH TRUPOV V SLOVENIJI
      Del 1
      ZWEI-PUNKT – DM5 (ZP)
      
                  1.
               
               
                  Razvrščanje prašičjih trupov se opravi z metodo, imenovano „Zwei-Punkt – DM5 (ZP)“.
               
            
                  2.
               
               
                  Delež mesnatosti trupa se izračuna z naslednjo enačbo:
                  
                      = 8,6980 + 66,7270 Z1 + 9,7218 Z2 + 33,2966 Z3 – 19,8084 Z4 – 0,1082 T
                  pri čemer:
                  
                              
                                 
                           
                           
                              =
                           
                           
                              ocenjeni odstotek mesnatosti trupa,
                           
                        
                              MDM
                              
                           
                           
                              =
                           
                           
                              vidna debelina ledvene mišice na vzdolžni osi razkosanega trupa v milimetrih, merjena kot najkrajša povezava med sprednjim (kranialnim) koncem ledvene mišice in zgornjim (dorsalnim) robom hrbteničnega kanala,
                           
                        
                              SDM
                              
                           
                           
                              =
                           
                           
                              najmanjša debelina vidne (hrbtne) slanine (vključno s kožo) na vzdolžni osi razkosanega trupa v milimetrih, ki pokriva ledvično mišico (Musculus glutaeus medius),
                           
                        
                              Z1
                              
                           
                           
                              =
                           
                           
                              SDM/MDM
                              
                           
                        
                              Z2
                              
                           
                           
                              =
                           
                           
                              
                                 
                           
                        
                              Z3
                              
                           
                           
                              =
                           
                           
                              
                                 log
                                 10(SDM)
                           
                        
                              Z4
                              
                           
                           
                              =
                           
                           
                              
                                 
                           
                        
                              T
                           
                           
                              =
                           
                           
                              živa teža trupa v kilogramih.
                           
                        Ta enačba velja za trupe, ki tehtajo med 50 in 120 kilogrami.
               
            Del 2
      HENNESSY GRADING PROBE (HGP 4)
      
                  1.
               
               
                  Razvrščanje prašičjih trupov se opravi z napravo, imenovano „Hennessy Grading Probe (HGP 4)“.
               
            
                  2.
               
               
                  Naprava je opremljena s sondo premera 5,95 milimetra (in 6,3 milimetra na jezičku na vrhu sonde), ki vsebuje fotodiodo (Siemens LED tipa LYU 260-EO) in fotodetektor tipa 58 MR ter ima obratovalno razdaljo med 0 in 120 milimetri. Rezultati meritev se preračunajo v predviden delež mesnatosti z uporabo HGP 4 samega ali računalnika, ki je povezan z njim.
               
            
                  3.
               
               
                  Delež mesnatosti trupa se izračuna z naslednjo enačbo:
                  
                      = 64,9273 – 1,6690 SHGP + 0,01947 S2
                     HGP + 0,2464 MHGP
                  
                  pri čemer:
                  
                              
                                 
                           
                           
                              =
                           
                           
                              ocenjeni odstotek mesnatosti trupa,
                           
                        
                              SHGP
                              
                           
                           
                              =
                           
                           
                              debelina hrbtne slanine (vključno s kožo) v milimetrih, merjena 7 cm od vzdolžne osi trupa med drugim in tretjim zadnjim rebrom
                           
                        
                              MHGP
                              
                           
                           
                              =
                           
                           
                              debelina mišice v milimetrih, merjena istočasno in na istem mestu kot SHGP.
                           
                        Ta enačba velja za trupe, ki tehtajo med 50 in 120 kilogrami.